****

**CONVOCATÒRIA PER L’ATORGAMENT DE SUBVENCIONS EN RÈGIM DE CONCURRÈNCIA COMPETITIVA PER L’ADQUISICIÓ DE MATERIAL ESCOLAR, LLIBRES, COLÒNIES I/O CRÈDIT DE SÍNTESI PER INFANTS I/O ADOLESCENTS EMPADRONATS A ARENYS DE MAR, MATRICULTATS EN ENSENYAMENTS D’EDUCACIÓ DE SEGON CICLE D’EDUCACIÓ INFANTIL, PRIMÀRIA I SECUNDÀRIA OBLIGATORIA. CURS 2023-2024.**

**Objecte**

Concessió de subvencions en règim de concurrència competitiva per infants i/o adolescents empadronats a Arenys de Mar, per finançar despeses d’escolarització corresponents al curs 2023-2024. S’estableixen dues línies de subvencions:

* **llibres i/o material escolar:** inclou les despeses per a l’adquisició de llibres escolars i per al pagament de les quotes de material dels centres escolars.
* **colònies escolars i/o crèdit de síntesi:** inclou les despeses per al pagament de les quotes per assistir a les colònies o sortides de crèdit de síntesi organitzades exclusivament pels centres escolars, i establertes com a activitat lectiva dins del currículum escolar.

**Quantia màxima dels ajuts**

Els imports màxims que s’atorgaran per línia de subvenció, cicles i alumne són els següents:

|  |  |  |
| --- | --- | --- |
|  | Material i/o llibres | Colònies i/o crèdit de síntesi |
| Educació infantil | 140,00€ | 100,00€ |
| Educació Primària | 260,00€ | 140,00€ |
| ESO | 340,00€ | 180,00€ |

**Qui pot sol·licitar l’ajut**

Poden sol·licitar aquests ajuts els pares, mares o tutors legals d’alumnes empadronats a Arenys de Mar matriculats en centres educatius sufragats amb fons públics, que cursin segon cicle educació infantil, primària i secundària obligatòria i que compleixin els requisits establerts a les bases que regulen la present convocatòria.

**Període de presentació de sol·licituds**

El període per a presentar les sol·licituds és des **del 23 de juny fins al 6 de juliol de 2023**.

**Lloc de presentació de la sol·licitud**

* Presencialment als serveis socials municipals (edifici Xifré 2a planta)
* Presencialment a les oficines de Correus, a través del “correu administratiu”
* Telemàticament, al registre de l’Ajuntament d’Arenys de Mar